**GRAĐEVINSKA TEHNIČKA ŠKOLA**

Podhumskih žrtava 4, Rijeka

Broj RKP: 17345

Matični broj: 0147559

OIB: 09922829861

Razina: 31

Šifra djelatnosti: 8532

Šifra županije: 373

Šifra MZO:08-071-524

Šifra PGŽ:229

IBAN: HR 5524020061100106593

Sastavila: Aleksandra Rubinić, računovodstvo

Telefon: 051/372-030

**BILJEŠKE
UZ FINANCIJSKI IZVJEŠTAJ
 ZA RAZDOBLJE
OD 01.01.2023. - 31.12.2023. GODINE**

Građevinska tehnička škola u Rijeci posluje u skladu sa Zakonom o odgoju i obrazovanju u osnovnoj i srednjoj školi ((NN 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20 i 151/22.) te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 124/14., 115/15., 87/16., 3/18., 126/19. i 108/20), a financijski izvještaj sastavlja i predaje u skladu s odredbama Pravilnika o financijskom izvještavanju u proračunskom računovodstvu (NN 37/22), te u skladu s Okružnicom o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2023. godine Ministarstva financija.

Financijski izvještaj sastoji se od Bilance, Izvještaja o prihodima i rashodima, primicima i izdacima, Izvještaja o rashodima prema funkcijskoj klasifikaciji te Izvještaja o obvezama. Uz navedene izvještaje sastavljene su ove Bilješke.

Ukupan broj učenika u Školi je 372, ukupan broj odjela 16, ukupan broj djelatnika 50, od čega 40 nastavnika, 2 stručna suradnika, 3 administrativno-tehnička osoblja i 5 pomoćnih osoblja.

Škola obrazuje učenike u 4 četverogodišnja obrazovna programa-zanimanja:

a) arhitektonski tehničar,

b) građevinski tehničar,

c) tehničar za geodeziju i geoinformatiku

d) dizajner unutrašnje arhitekture

**BILJEŠKE UZ OBRAZAC PR-RAS**

Ukupni prihodi u izvještajnom razdoblju........................................................ 1.325.445,54 eura

Ukupni rashodi u izvještajnom razdoblju....................................................... 1.261.566,91 eura

Višak prihoda i primitaka..................................................................................... 55.515,45 eura

Preneseni višak prihoda i primitaka....................................................................... 2.802,39 eura

**Prihodi raspoloživi u sljedećem razdoblju...................................................... 58.317,84 eura**

**Bilješka broj 1 – ŠIFRA 6381 Tekuće pomoći temeljem prijenosa EU sredstava**

Građevinska tehnička škola 2023. godine sa 27 učenika i 3 nastavnika sudjeluje u projektu ERASMUS+, te ostvaruje prihod od 60.862,40 eura pomoći temeljem prijenosa EU sredstava.

**Bilješka broj 2 – ŠIFRA 6413 Kamate na oročena sredstva i depozite po viđenju**

Zbog većeg iznosa na računu škole (sredstva za projekt ERASMUS+) Škola je ostvarila više prihoda od kamata.

**Bilješka broj 3 – ŠIFRA 6526 Ostali nespomenuti prihodi**

Do odstupanja dolazi zbog štetnih događaja u 2022. godini, puknuća cijevi i štete od nevremena kojih, srećom, u 2023. godini nije bilo, a veći dio ostvarenih prihoda na osnovu osiguranja u 2023. godini odnosi se na prihod od refundacije štete baš iz 2022.

**Bilješka broj 4 – ŠIFRA 661 Prihodi od prodaje proizvoda i robe te pruženih usluga**

Učenička Zadruga „Skica“ sudjelovala je na sajmu, te je prodajom svojih radova uprihodila 200 eura, a prihodi od pruženih usluga veći su jer je u ožujku potpisan ugovor o zakupu prostora za samoposlužne aparate, a u rujnu anex ugovora za najam stana sa slobodno ugovorenim iznosom većim nego do tada, što je Školi donijelo veće prihode.

**Bilješka broj 5 – ŠIFRA 671**

U 2023. godini dolazi do povećanja cijene energenata i do nekih neplaniranih hitnih intervencija na objektu Škole, te je za podmirenje tih rashoda PGŽ osigurala dodatna sredstva, a je time Škola ostvarila veće prihode nego prethodne godine.

**Bilješka broj 6 – ŠIFRA 683 Ostali prihodi**

Učenici su sa svojim nastavnicima odlazili na razne izlete u zemlji i inozemstvu, te su prihodi ostvareni za pedagošku pratnju.

**Bilješka broj 7 – ŠIFRA 31 Rashodi za zaposlene**

U 2023. godini rashodi za zaposlene veći su nego prethodne godine zbog Privremenog dodatka na plaću, a kasnije u godini i porasta osnovice plaće.

**Bilješka broj 8 – ŠIFRA 3211 Službena putovanja (indeks 318)**

Nakon prestanka pandemije ponovo su se počeli održavati stručni skupovi, konferencije, sajmovi, izleti i slično što je utjecalo na znatno veće rashode službenih putovanja.

**Bilješka broj 9 – ŠIFRA 3221 Uredski materijal (indeks 141,8) 3222 Materijal i sirovine (72,6), 3225 Sitni inventar i autogume (38,1)**

Uredski materijal, materijal i sirovine i sitni inventar nabavljaju se prema potrebama škole. U 2023. godini potrebe za uredskim materijalom bile su veće, a za materijalom i sirovinama i sitnim inventarom manje nego u odnosu na isto razdoblje 2022. godine.

**Bilješka broj 10 – ŠIFRA 3223 Energija**

Zbog porasta cijena energenata Školi su u 2023. godini odobrena dodatna sredstva za rashode energije.

**Bilješka broj 11 – ŠIFRA 3227 Službena, radna i zaštitna odjeća i obuća**

Nakon godine pauze, 2023. godine kupljena je radna odjeća i obuća za čistačice.

**Bilješka broj 12 – ŠIFRA 3231 Usluge telefona, pošte i prijevoza (indeks 80,9), 3233 Usluge promidžbe i informiranja (0,00)**

Škola usluge telefona, pošte i prijevoza i promidžbe i informiranja koristi u skladu s potrebama redovnog poslovanja koje su u 2023. godini bile manje u odnosu na prethodnu godinu.

**Bilješka broj 13 – ŠIFRA 3232 Usluge tekućeg i investicijskog održavanja**

U 2023. godini potrebe za uslugama tekućeg i investicijskog održavanja bile su veće nego u prethodnoj godini ponajprije zbog potrebe za radovima na sanacijom dimnjaka i pokrova na krovu škole za što su sredstva osigurana iz proračuna PGŽ-a ugovorom o izvođenju radova i hitnim intervencijama.

**Bilješka broj 14 – ŠIFRA 3236 Zdravstvene i veterinarske usluge (indeks 43,9)**

Zbog planiranja utroška proračunskih sredstava i ograničenih sredstava, nismo bili u mogućnosti planirati veći iznos za zdravstvene preventivne preglede, pa je ove godine rashod manji u odnosu na 2022. godinu.

**Bilješka broj 15 – ŠIFRA 3237 Intelektualne i osobne usluge (112,2)**

Intelektualne i osobne usluge veće su u odnosu na prethodno razdoblje za iznos javnobilježničke nagrade za upis u sudski registar.

**Bilješka broj 16 – ŠIFRA 3238 Računalne usluge (137,4)**

2023. godini uz rast cijena rasli su i rashodi za računalne usluge jer su tvrtke koje Školi pružaju računalne usluge povisile cijenu koštanja svojih usluga, a Škola je uz redovne mjesečne usluge imala potrebu i za servisom i nadogradnjom računalnih programa u tajništvu i računovodstvu.

**Bilješka broj 17– ŠIFRA 3239 Ostale usluge Indeks (71,4)**

Pod ostale usluge Škola uglavnom bilježi 323911 Grafičke i tiskarske usluge kojih je ove godine bilo manje u odnosu na prethodno razdoblje.

**Bilješka broj 18 – ŠIFRA 3292 Premije osiguranja**

Krajem godine plaćeno je putno osiguranje za putovanje u Dublin u sklopu programa ERASMUS+.

**Bilješka broj 19 – ŠIFRA 3293 Reprezentacija (341,9)**

Velika razlika u odnosu na rashode za reprezentaciju u odnosu na prethodno razdoblje proizlazi iz nemogućnosti grupiranja djelatnika i učenika u 2022. godini zbog pandemije Covida 19 dok je ove godine na primjeren način bilo omogućeno obilježavanje kraja polugodišta i blagdana.

**Bilješka broj 20 – ŠIFRA 3295 Pristojbe i naknade (9,4), 3296 Troškovi sudskih postupaka (0,00), 3433 Zatezne kamate (0,00)**

Smanjenje rashoda kod navedenih šifri proizlazi iz činjenice da su u 2022. godini bile isplate sudskih presuda kojih u 2023. godini nije bilo.

**Bilješka broj 21 – ŠIFRA 3722 Naknade građanima i kućanstvima u naravi (6,3), 3812 Tekuće donacije u naravi (>>100)**

U prethodnom izvještajnom razdoblju higijenski ulošci za djevojčice knjiženi su kao naknada građanima u naravi, dok su ove godine primljeni kao tekuće donacije u naravi.

**BILJEŠKE UZ BILANCU**

Građevinska tehnička škola Rijeka nema dugoročnih niti kratkoročnih kredita i zajmova niti ostalih ugovornih odnosa koji uz ispunjenje određenih uvjeta mogu postati imovina ili obveza Škole. Također, Škola na dan 31. prosinca 2023. godine nema sudskih sporova u tijeku.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – Obrazac P-VRIO**

Odlukom o isknjiženju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škole (KLASA: 406-01/19-01/00217, URBROJ:533-02-23-0015) od 30.lipnja 2023. Građevinska tehnička škola je iz vanbilančne evidencije isknjižila, a u imovinu uknjižila 5 projektora ViewSonic i 1 prijenosnik Dell Latitude te time povećala svoju imovinu za 385,30 eura.

**BILJEŠKE UZ IZVJEŠTAJ O OBVEZAMA**

Građevinska tehnička škola Rijeka redovito podmiruje svoje obveze. Dana 31. prosinca 2023. godine Škola ima 101.293,24 eura nepodmirenih obveza. To su obveze koje dospijevaju u 2024. godini. Obveze za plaću za prosinac, čija je isplata 10. siječnja 2024. godine, iznose 99.359,19 eura. Rashodi za režije u prosincu čije je dospijeće u siječnju 2024. godine iznose 664,87 eura, od toga 648,00 eura za materijalne troškove i 16,87 eura za financijske rashode.

Rijeka, 30. siječnja 2024. godine

Odgovorna osoba - ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Boris Petrović, prof.